Danu Toba

Danu Toba inggih punika danu sané pinih ageng ring Asia Tenggara miwah danu vulkanik pinih ageng ring jagaté. Danu puniki madué panjang 100 kilometer (62 mil), lebar 30 kilometer (19 mi), miwah kedalaman 1600 meter. Danau Toba magenah ring tengah pulo Sumatera pasisi kaja. Danau Toba sadurungnyané wantah genah letusan gunung berapi sané mawasta Gunung Toba kirang langkung warsa 69.000 ngantos 77.000. Letusan puniki ngawinang grubug ring wewidangan Indonésia miwah ka duranagara. Letusan gunung punika ngwentuk kaldéra sané misi yéh tur mauwah dados danu Toba. Tekanan magma sané durung pesu ri tatkala letusan punika ngwentuk pulo ring tengah danu sané ketah kabaos Pulo Samosir.

 Wewidangan Danau Toba 
Danau Toba kaiterin olih 7 kabupatén ring Sumatera Utara, makadi kabupatén Samosir, Simalungun, Humbang Hasundutan, Dairi, Karo dan Toba Samosir, dan Tapanuli Utara. Danau Toba jimbarnyané 1.145 kilometer persegi. Nika mawinan, danu puniki kadadosang danu sané paling ageng ring Asia Tenggara miwah danu vulkanik paling ageng ring jagaté.

 Krama Désa 
Krama désa sané meneng ring wewidangan Danau Toba inggih punika krama suku Batak. Makéh krama suku Batak sané meneng ring pasisi danu nganggén umah tradisional Batak. Umah tradisional puniki wentuk atapnyané léngkong ka baduur sakadi wentuk jukung tur mawarna cerah. Krama ring wewidangan Danau Toba makéh sané miara bé ring yéh tawah tur kadadosang pangupadiri. Bé sané kapiara punika makadi bé Mas miwah bé Nila. Tiosan punika, krama désa ring wewidangan Danau Toba sané istri-istri makarya tenun sané mawasta Ulos. Kain Ulos puniki ketahnyané kaanggén oléh-oléh olih para tamiuné ri tatkala malancaran ka Danau Toba.

 Galéri 

 Pustaka 

Kategori:Danu ring Indonésia
Kategori:Wisata